Aduwaa

Aduwa tana daga cikin nau'in ita ce wato bishiyoyi sai dai kuma ita tana daga bishiyoyi masu 'ƴa'ƴa,  kuma ana amfani da 'ƴa' ƴanta ta fannoni daban-daban. Ana tsotsan 'ƴa'ƴanta ana kuma anfani da man aduwa. An fi samun bishiyar aduwa a ƙasashen Afirka sai kuma wani ɓangare na yankin Asiya, a taƙaice an fi samun bishiyar aduwa a Sahara saboda haka ne ma turawa ke kiranta da Turanci da "Desert date" sai kuma akan  same ta a wasu yankunan ƙasar indiya a yankin Rajastan (Rajasthan), Gujarat, Dekan (Deccan) da kuma Madiya Pradesh. 
Sai dai kuma ƙasar Sanegal ita ce ta fi kowace ƙasa bishiyar aduwa duba da bishiyar aduwa kusan ko'ina ana samunta a Senagal Tama fi sauran bishiyoyin yawa a ƙasar. Haka ana kiran ta da Turanci da (soap berry tree) ko kuma (thorn tree). 

Siffan bishiyar aduwa. 
Haka bishiyar aduwa tana tsawo sosai sai kuma 'ƴa'ƴanta kafin su bura ko kuma su nuna kore ne shar, idan kuma sun nuna sai su koma ruwan gwaiduwan kwai wato yalo (yellow). Sai kuma ɗan-ɗanonta tsami-tsami da ɗaci-ɗaci  'ƴa' ƴanta na da sauƙi wajen tsotsansu, haka aduwa tana da ƙwallo bayan an gama tsotsa ƙwallon ta yanada tauri sosai. Ganyen ƙanana ne bishiyar aduwa tana yin ganye sosai a yayin da ta kai shekaru biyar zuwa bakwai (5-7 years) haka tana fara ƴaƴa daga shekara goma zuwa sha biyar (10-15) sai kuma tana yin ƴaƴa masu yawa daga shekara ishirin zuwa ishirin da biyar (20-25).

Amfanin ƴa'ƴan aduwa
Ƴaƴan aduwa suna da amfani sosai ga jikin Ɗan Adam ga wasu daga magungunan da takeyi:
 Aduwa tana maganin Asma
 Aduwa tana maganin shawara
 Tana sauƙaƙa cutar Farfaɗiya
 Man aduwa na kawar da kumburi
 Yana kawar da ciwon bugawar zuciya
 Aduwa tana maganin fitsarin jini
 Aduwa na maganin tsutsar ciki
 Aduwa tana maganin sanyin ƙashi
 Aduwa takan tsayar da zawo da amai idan aka tsotsa ƴaƴanta.

Manazarta

Category: Bishiyoyi